حكاية تجميع علب البيبسي منتشره كثير في الاردن ..وانا شفتها بعيني ..تخيل كان اخوي يكب الزباله في مكلنها و يرجع و ينام و اهلي ينامو و كل الناس تنام 😪و في هذا الوقت و كل الناس نايمين وقفت على الشباك المطل على برميل الزباله كنت افكر بحياتي ليش هيك زباله ؛ مو عاجبتني الى ان جا ولد صغير و فتح كيس الزباله الخاص فينا و فتش فيه و اخذ منه علب البيبسي و كان يتأكد انه مافي احد بيطلع عليه و انا في حاله من الصدمه و اليأس و الحزن يالله يالله ايش الي مو عاجبني في حياتي الي فيها كل احتياجاتي الي فيها اهلي و كل شي مو متوفر لهذا الطفل . من الصدمه واصلت للفجر وانا واقفه نفس مكاني على نفس الشباك الى ان جا عامل النظافه الي ما معاه اي وسيله مساعده تساعده على التنظيف .. عربه مكسره اصلا هو الي عاملها و مصممها من اشياء بسيطه علشان تساعده ، ملابس مقطعه و مقشه قديمه ..و بدأ يجمع الزباله عامة و خاصة الي طاحت من الكيس اثناء اخذ الطفل حاجته كنت مركزه على كيس الزباله الي طلع من بيتنا قد ايش فيه اشياء مكبوبه يالله رحمتك . مش بس هيك بعد بشوي اجا رجل و بدأ ينظف كل سيارات الشارع و من بينها سيارة ابوي ، سياره بعد سياره ماكنت عارفه متى رح يخلص و ماكنت عارف ليش بعمل هيك بدون مقابل ....رحت انام و لما صحيت سألت ابوي حكا علشان المره الجاي اعطيه مبلغ على جهده و هيك' بس الصدمه انو في ناس كثير ما بتدفع له حقه و مرات ببهدلوه علشان نظف سياراتهم 😔 صرت كل يوم اسهر علشان اشوف الطفل بس في صدمه اكبر اكتشفتها بعد مراقبة 6ايام انو مش نفس الطفل بجي كل مره بل في رجل و مره ولدين و مره مجموعة اطفال يتسابقو مين يجمع اكثر ومره اجا الطفل و اخذ حاجته و اجا بعد ه الرجل و ما لقى شي الظاهر انو عرف انو في احد سبقه . و مارح احكيلك عن الي بجمعو خرده كيف من صباح الله و قبل لا يصحا الناس بلفو على الشوارع وبياخذو الخردة مع اهتمام بعضهم انو ما حدا يشوفهم . انتهى . كلها اشياء صدمتني كإنسانه مقيمه في السعوديه مابطلع من البيت الا الى المجمعات و المنتزهات و غيرها .. الحين منجد انتهى 